# Vigsling til diakontjeneste

1. Vigslingsgudstjenesten følger ordningen Høymesse til og med ledd 13 **Kunngjøringer**, og vigslingshandlingen erstatter ledd 14 **Forbønn**.
2. Når det er ringt sammen, går prosesjonen inn i kirken under preludiet. Det kan ringes med alle klokker under prosesjonen.
3. Til gudstjenestens inngfng brukes åpningsordene «I Faderens og Sønnens og Den Hellige Ands navn».
4. Istedenfor dagens kollektbønn kan en bruke kollektbønnen for 1.søndag etter påske eller alternativ B i ledd 16 **Takkekollekt** i ordningen Prekengudstjeneste.
5. Istedenfor tekstene for søndagen kan en bruke Jes 6,1-8; Ef 4,11-16 eller Rom 12,4-11; Matt 9,35-38.
6. Om ønskelig kan en av skriftlesningene i høymessen og salmen mellom skriftlesningene falle bort.

Etter kunngjøringene går biskopen til alteret. Deretter følger

### 1 | Fremstilling

En av kirkens prester eller stedets prost, eventuelt lederen i menighetsrådet, ved lesepulten

Kjære menighet.

Nåde være med dere og fred fra Gud, vår Far, og Herren Jesus Kristus.

En ny arbeider i vår kirke fremstilles for oss i dag. (Tittel etter utdannelse og navn) er kalt til tjeneste som diakon i/ved (tjenestestedet nevnes).

Den som skal vigsles, reiser seg når navnet nevnes.

I dåpen ble vi innlemmet i Guds folk, og vi ble alle vigslet til å være tjenere for Gud. For Skriften vitner om at hele Guds folk er et kongelig presteskap, et hellig folk, et folk som er Guds eiendom, for at vi skal forkynne hans storverk, han som kalte oss fra mørket til sitt underfulle lys.

Til det kall og de nådegaver Gud har gitt sin menighet, hører også omsorgstjenesten, så Kristi kjærlighet kan bli synlig blant oss.

I dag skal denne·medarbeider på apostolisk vis under håndspåleggelse og bønn vigsles til diakon, med ansvar for å legge til rette menighetens omsorg for mennesker i nød.

### 2 | Bønn til innledning

**B** vendt mot menigheten | La oss vende oss til Gud i bønn.

**B** vendt mot alteret | Herre Jesus Kristus, du har gitt din kirke nådegaver til å helbrede ogkalt oss alle til å ha omsorg for hverandre, vi som er dine lemmer, og som ved Ånden er føyd sammen til ett lege­ me. Vi takker deg for din store miskunn og priser ditt hellige navn, fordi du ikke har sett på vår synd og utroskap, men nådig har latt oss beholde ditt ord og dine sakramenter inntil denne dag.

**M | Herre, hør vår bønn.**

**B |** Vi ber deg at du ved din Hellige Ånd vil opplyse og veilede, trøste og styrke *denne din tjener*, som i dag vigsles til diakontjenestei kirken. Gjør ham og alle din kirkes tjenere til tro forvaltere av Guds hemmeligheter.

**M | Herre, hør vår bønn.**

**B |** La denne hellige handling bli til ære for ditt navn, til Guds rikes fremme og til velsignelse for *denne din tjener*, så din menighet kan bygges opp på deg, den eneste sanne grunnvoll.

**M | Herre, hør vår bønn. Amen.**

### 3 | Påkallelse av Den Hellige Ånd

Enten A

**B** vendt mot alteret, messer eller sier | Send ut din Ånd, 0 Herre, og det skapes deg tjenere

Alle synger de to første versene av «Kom, Hellig Ånd med skapermakt»

(NoS 208,1-2).

**M** | Kom, Hellig Ånd med skaper makt, opprett hva synd har ødelagt, og glede i hvert hjerte giv som du har født til evig liv.

En trøsters store navn du har, Guds gave god og dyrebar, for sjelen syk en salve mild, en livets brønn, en hellig ild! NoS 208,1-2

Eller B

**B** vendt mot alteret, synger | Kom, Hellige Ånd, Herre Gud,

**M** | gyd dine nådegaver ut, i sjel og hjerte oss dem send og kjærlighetens ild opptenn! O Herre, ved din glød så klar til troen inn du samlet har ett folk av alle folkeslag. De priser deg ved natt og dag. Halleluja, halleluja!

### 4 | Skriftlesning

Mellom lesningene kan en synge NoS 208,3-7 eller en annen salme av epikletisk karakter.

**B** vendt mot menigheten | La oss høre hva Guds ord vitner om den tjenesten som Gud kaller til i sin kirke.

De følgende tekster leses fra lesepulten av dem som assisterer.

Menigheten sitter under tekstlesningene.

#### Første lesning

Det står skrevet hos evangelisten Matteus i det 28. kapittel:

Jesus trådte fyam og talte til de elleve disiplene og sa: «Meg er gitt all makt i himmel og på jord. Gå derfor ut og gjør alle folkeslag til disipler, ideJ dere døper dem til Fadere og Sønnens og Den Hellige Ands navn og lærer dem å holde altdet jeg har befalt dere. Ogse, jeg er med dere alle dager inntil verdens ende.» Matt 28,18-20

Salme, f.eks. NoS 208,3-4

#### Andre lesning

Det står skrevet hos evangelisten Matteus i det 25. kapittel:

Da skal kongen si til dem på sin høyre side: «Kom hit, dere som er velsignet av min Far, og ta det rike i eie som er gjort i stand for dere fra verdens grunnvoll ble lagt. For jeg var sul­ ten og dere gav meg mat; jeg var tørst, og dere gav meg drikke; jeg var fremmed, og dere tok imot meg; jeg var uten klær, og dere kledde meg; jeg var syk, og dere så til meg; jeg var i fengsel, og dere besøkte meg.» Da skal de rettferdige svare: «Herre, når så vi deg sulten og gav deg mat, eller tørst og gav deg drikke? Når så vi deg fremmed og tok imot deg, eller uten klær og kledde deg? Og når så vi deg syk eller ifengsel, og kom til deg?» Men kongen skal svare dem: «Sannelig, jeg sier dere: Det dere gjorde mot en av disse mine minste brødre, gjorde dere mot meg.» Matt 25,34-40

Salme, f.eks. NoS 208,5-6

#### Tredje lesning

Det står skrevet i Paulus' andre brev til menigheten i Korint i det 5. kapittel:

Hvis noen er i Kristus, er han en ny skapning. Det gamle er borte, se, det nye er blitt til. Men alt er av Gud, han som ved Kristus forsonte oss med seg selv og gav oss forsoningens tjeneste. Det var Gud som i Kristus forsonte verden med seg selv, slik at han ikke tilregner dem deres misgjerninger, og han overgav ordet om forsoningen til oss. Så er vi da utsen­ dinger for Kristus, og det er som om Gud selv formaner gjennom oss: Vi ber dere på Kristi vegne, la dere forsone med Gud! 2 Kor 5,17-20

Salme, f.eks. NoS 208,7

### 5 | Vigslingstale

Biskopen holder en kort tale over en høvelig tekst.

Etter talen går den som skal vigsles, fram og stiller seg foran alterringen.

De som assisterer, reiser seg.

### 6 | Formaning og løfteavleggelse

**B** | Når Herren nå betror *deg* tjenesten som diakon, pålegger og formaner jeg *deg*

* at *du* i vitnesbyrd og sjelesorg legger fram Guds ord klart og rent, som det er gitt oss i Den hellige skrift, og som vår kirke vitner om det i sin bekjennelse,
* at *du* viser omsorg for nestens liv og velferd, arbeider for å bedre de svakes kår, og bærer dem fram for Gud i bønn og påkallelse med takk,
* at *du* også selv av hjertet legger vinn på å leve etter Guds ord, og i studium og bønn trenger dypere inn i de hellige skrifter og den kristne tros sannheter.

**B** spør hver enkelt som skal vigsles | (Navnet nevnes), lover du for Guds åsyn ogi denne menighets nærvær at du vil gjøre dette med troskap, ved den nåde Gud vil gi deg?

**Den som skal vigsles** |Ja.

**B** | Så gi meg hånden på det.

Den som skal vigsles, bekrefter sitt løfte med håndslag til biskopen.

### 7 | Håndspåleggelse og bønn

**B** | Under håndspåleggelse og bønn vil vi overgi *deg* til Gud, og be om at han ved sin Ånd må hellige og utruste *deg* til tjenesten.

Den som skal vigsles, kneler.

Biskopen og de som assisterer, legger hånden på hodet til den som skal vigsles. Når det er flere som vigsles, flytter biskopen hånden fra den ene til den andre under de to følgende bønnene.

**B** | Barmhjertige Gud, himmelske Far, du har ved din Sønn Jesus Kristus sagt at høsten er stor, men arbeiderne få, og at vi skal be deg, høstens Herre, sende ut arbeidere for å høste inn din grøde.

Hør da vår bønn for *ham* som i dag blir vigslet til diakontjenesten. Styrk *ham* i troen og dyktiggjør *ham* til dengjerning som blir *ham* betrodd. Send *ham* din Ånd med tjenestens gaver, så *han* kan bli *en rett arbeider* i din høst.

Gi *ham* å utføre sin tjeneste med frimodighet og troskap, og i alle ting vise seg som *en god forvalter* over din mangfoldige nåde.

Vær med *ham* i motgang og prøvelser, og gjør *ham* tålmodig og ydmyk av hjertet, så din kraft må kjennes i *hans* svakhet. Gi at *hans* gjerning må bære frukt etter din vilje. Og når arbeidsdagen er til ende, la *ham* komme inn til gleden hos deg og få del i arven med alle de hellige.

Biskopen, de som assisterer, og menigheten

Fader vår, du som er i himmelen! La ditt navn holdes hellig. La ditt rike komme. La din vilje skje på jorden som i himmelen. Gi oss i dag vårt daglige brød. Forlat oss vår skyld, som vi og forlater våre skyldnere. Led oss ikke inn i fristelse, men frels oss fra det onde. For riket er ditt, og makten og æren i evighet. Amen.

Biskopen og de som assisterer, kneler, mens bønnen avsluttes med at me­ nigheten synger første vers av «Nå ber vi Gud, Den Hellig Ånd» (NoS 210,1).

**M** | Nå ber vi Gud, Den Hellig Ånd, fremfor alt om troen rett og sann, at vi den bevarer til vårt liv skal ende, og vi glade farer hjem fra alt elende. Herre, hør vår bønn!

Deretter reiser biskopen seg, like ens den nye diakonen og de som assisterer.

**B** vendt mot den som er vigslet | Så erklærer jeg at du er rett kalt diakon i vår kirke, med den myndighet og det ansvar som hører til ditt hellige kall, etter Guds ord og vår kirkes ordninger.

Diakonen og de som assisterer, går til sine plasser.

### 8 | Påminnelse om menighetens medansvar

**B** vendt mot menigheten | Kjære menighet. Sammen har vi overgitt *denne vår* medkristne til Gud og bedt om velsignelse over *hans* gjerning. La oss ta imot *ham* i kjærlighet, fortsatt bære *ham* fram for Gud i våre bønner og stå sammen med *ham* i forsoningens tjeneste.

Deretter fortsetter gudstjenesten etter ordningen Høymesse fra og med ledd 15 **Menighetens takkoffer**.

Leddene 21 **Velsignelse og utsendelse** og 22 **Postludium** gis følgende form:

### Velsignelse og utsendelse

**B** ved alteret, vendt mot menigheten | La oss prise Herren.

Menigheten reiser seg og blir stående til postludiet begynner.

**M** | Gud være lovet. Halleluja. Halleluja. Halleluja.

**B** | Herren velsigne deg og bevare deg. Herren la sitt ansikt lyse over deg og være deg nådig. Herren løfte sitt åsyn på deg og gi deg fred. +

**M** | Amen. Amen. Amen.

Under den følgende stille bønn blir det slått tre ganger tre slag med en av kirkens klokker.

**B** vendt mot menigheten | Kristus sier: Dere har ikke utvalgt meg, men jeg har utvalgt dere og satt dere til å gå ut og bære frukt, frukt som varer. Joh 15,16

Gå i fred. Tjen Herren med glede.

### Postludium

Under postludiet går prosesjonen ut av kirken.